**Тема:** : **К.Коршуновын илыш да творческий корныжо**

**Цель:** К.Коршуновын илыш да творческий корныж дене палымым

 ышташ.

**Урокын задачыже – влак**:

**Шинчымашым пуышо (образовательный):**

**-** Контантин Коршуновынилыш да творческий корныж дене палымым ышташ;

-Драматургын тÿн произведенийже –влак дене палдараш.

**Шинчымашым пенгыдемдыше (развивающий):**

- Текст дене пашам ыштен моштымыштым виянден колташ;

-конспектым ыштыме навыкым пенгыдемдаш ;

-тÿшкан( группа дене) пашам моштен ыштымыштым вияндаш.

**Воспитательный:**

- Писательын возымыжым лудаш кумыландаш;

-Марий калыкын историйжым келгынрак палаш кумыландаш.

**Урокын типше:** у теме дене шинчымашым пуымаш(поисково – исследовательский технологий)

**Эртарыме дидактический йöн**: шымлен кычалмаш, презентаций йöнымат кучылташ лиеш

**Частный метод – влак:** диалог, книгасе текст дене паша.

**Кучылтшаш материал:** К.Коршуновын портретше, театр дене кылдылтше книга выставке, драматургын произведенийже- влак, Писатели Марий Эл: библиографический справочник/ сост.: А.Васинкин, В.Абукаев и др. – Йошкар-Ола:Марийское книжное издательство, 2008.,

**Урокысо паша радам**.

План:

1.К.Коршуноновын илыш – корныж дене палымым ыштымаш.

2. Драматургын творчество ойыртемже.

**У темым тунеммаш.**

 Тунемше - влаклан таблицым темлаш лиеш. Нуно шке семын шымлен, таблицым возат. Кокымшо йöн- классым группылан шелаш. Кажне группын- шке йодышыжо. Мутлан :

1-ше группа - Драматургын йоча годсо жапше.

2 -шогруппа - Тунемме жапше.

3-шо группа - Драматургын паша корныжо.

4- ше группа - Паша чап.

5- ше группа - Возымо произведенийже – влак.

 Группылан классыште пашам пуаш лиеш. Але ончычак, группылан пайлен, ты уроклан ямдылалт толшаш улыт (Ешартыш материалым темлыман). Вара кажне группа шке темыж дене пашам ышта, пырля таблицыш возаш тÿнална.

 Тыгайракым таблицым темлаш лиеш. Презентаций йöнымат кучылташ келша.

 **Константин Коршунов**

|  |  |  |  |  |
| --- | --- | --- | --- | --- |
| Шочмо вер дайоча жап | Тунемме жап  | Паша корно | Паша чап | Возымо произведений - влак |
|  |   |  |  |  |

Кумыл почеш , хронологический таблицымат кучылташ лиеш.

* 1929 ий 14 март - Шернур районысо Кÿчыкенер ялеш шочмыжо.
* 1941ий - 13 ияш йочалан шуко йöсым ужмыжо: ачаже

 Кугу Отечественный сарын тÿналтыш

 ийлаштыжак (1942) вуйым пышта. Аваже чот

 черлана да кок ий гыч тудат ош тÿня дене

 чеверласа. Шольо ден шÿшаржым йол ÿмбак

 шогалтыман.

* 1946 ий - Шернур ялозанлык школым тунем лектеш,
* 1946-1947 ийла - шке ялыштыже агротехниклан пашам ышта,

 драмкружокын тале участникше.

* 1947 ий - У Торъял колхоз театрыш артистлан налыт.
* 1948 ий - Йошкар –Оласе Марий филарманийын артистше

* 1949 -1954 ийла - А.Н. Островский лÿмеш Ленинградысе

 театральный институтын актерский отделенийжым

 тунем лектеш

* 1954 ий - 1962 ийла - Я.П.Майоров - Шкетан лÿмеш Марий

 кугыжаныш театрыште ышта.

* 1962 -1975 ийла- Марий телевидений ден радион режиссержо.
* 1969ий- СССР Писатель ушемын членже
* 1975-1980 ийла – Писатель ушемын литконсультантше.
* 1981-1986 ийла - театрын литературно-драматический отделжым

 вуйлатыше, писатель - профессионал

* 2001 ий - ÿмыржö кÿрылтын.

 **Сылнымут паша**

**1-ше пьесыже**- «Илыш корнышто (1959 )

Шочмо мланде (1966)

Кÿрылтшö сем (1968)

Кÿдырчан ÿжара (1968)

Аксар ден Юлавий(1975)

Корныен(1985)

Шарнет, Элиса(1986)

Шÿм парым (1988)

Пÿрыдымö пÿрымаш

**Паша чап**

* «Корныен» пьесылан МАССР-ын Государственный премийжым налеш (1985)
* МАССР-ын заслуженный артистше(1960)

Творчествыж почеш тыгай таблицымат пуаш лиеш

**Пьесыште тÿн теме – влак:**

|  |  |  |  |
| --- | --- | --- | --- |
| Историй да жап | Колхоз илыш | Моторлык да сымыктыш тÿня, айдемын пиалже | Айдемын шке вержым кычалмаш |
| -«Аксар ден Юлавий»-«Кÿдырчан ÿжара»-Шарнет,Элиса» | -«Шочмо мланде»-«Корныен» | ---«Шÿм парым» ---«Кÿрылтшö сем» | -«Илыш корнышто» |

 Туныктышо кажне произвений нерген кÿчыкын каласкала, онай верым лудын пуа да лудаш кумыланда.

**Урокышто ыштыме пашам иктешлаш(рефлексий).**

Мо онайым таче пален налында?

**Мöнгысö паша.**

Изирак шымлымаш пашам пуаш лиеш. Кызыт шукыштын интернет уло. Але Писатели Марий Эл (Писатели Марий Эл: библиографический справочник/ сост.: А.Васинкин, В.Абукаев и др. – Йошкар-Ола:Марийское книжное издательство, 2008.) справочникым темлен,тыгай йодыш – влаклан вашмутым кычалышт:

- К.Коршунов могай роль – влакым сценыште шкеже модын?

- Театрыште тудын могай пьесыже – влак сценыште шындалтыныт?